
Referat de aprobare
privind închirierea prin licitație publică  a imobilului teren în suprafața de 44 mp situat în Drobeta Turnu Severin, Zona Piața Sârbilor, identificat cu NC 72468




1. Motivul emiterii actului administrativ cu caracter normativ

              Prin cererea nr. 46628/23.12.2025, S.C. P. DRAGOS PAN S.R.L. cu sediul în Drobeta Turnu Severin, Str. Gheorghe Anghel, nr.78, scara 1, apartament 1, județul Mehedinți, cu punct de lucru în strada Walter Mărăcineanu nr.1,  solicită închirierea suprafeței de 44 mp situată în Drobeta Turnu Severin, Zona Piața Sârbilor, identificată cu NC 72468, în vederea realizării unei construcții provizorii - panouri sandwich, depozitare materie primă pentru produse de panificație. Petenta arată că edificarea construcției în discuție îi este necesară pentru extinderea activității. 
Facem precizarea că S.C. P. DRAGOS PAN S.R.L. deține în folosință suprafața de 57 mp, zona Piața Sârbilor, identificată cu NC 71170 conform Contractului de Închiriere nr.1218/22.12.2021, modificat prin acte adiționale ulterioare.
         Din  Extrasul de carte funciară nr. 23178/18.06.2025 precum și din Certificatul de Urbanism nr.918/28.07.2025 rezultă că suprafața de 44 mp situată  în Drobeta Turnu Severin, zona Piața Sârbilor, identificată cu NC 72468, aparține domeniului public al municipiului  Drobeta Turnu Severin, are categoria de folosință curți construcții și sunt admise următoarele tipuri de utilizare a terenurilor: comerț cu produse alimentare și nealimentare, baruri, bufete, cofetării, cafenele, ceainării, cinematografe, săli de jocuri, cluburi, servicii de toate categoriile (birouri, oficii, asociații diverse, saloane de frizerie și coafură), parcaje, garaje, reparații spălătorii, mici activități industriale nepoluante, instituții publice de interes general.
               Potrivit Adresei nr. 5818/25.02.2026 , Direcția Tehnică din cadrul aparatului de specialitate al Primarului municipiului Drobeta Turnu Severin rezultă că suprafața de teren este inventariată în Registrul spațiilor verzi însă are destinația de curți construcții (CC).
      Din Adresa nr. 446/19.01.2026 a Agenției Naționale pentru Protecția Mediului Mehedinți, rezultă că terenul în suprafață de 44 mp cu NC 72468 nu face parte din nici o categorie de arie naturală protejată.
         Conform Raportului de evaluare nr.109CH/18.12.2025, întocmit de către evaluatorul autorizat A.N.E.V.A.R. ing. Octavian Bordei, valoarea de piață a imobilului este de 193 lei/lună (37,84 Euro/lună).
         Având în vedere situația de fapt și de drept prezentată, raportat la dispozițiile art. 333 și următoarele din OUG nr. 57/2019 privind Codul Administrativ propunem închirierea prin licitație publică a suprafeței de 44 mp situată în Drobeta Turnu Severin, Zona Piața Sârbilor, identificată cu NC 72468 precum și aprobarea Raportului de evaluare nr.109CH /18.12.2025, întocmit de către evaluatorul autorizat A.N.E.V.A.R. ing. Octavian Bordei.

2)   Schimbări preconizate
       Nu este cazul.

3)   Impactul socio-economic al proiectului de act administrativ normativ
        Proiectul de hotărâre nu are un impact negativ din punct de vedere macroeconomic, al mediului concurenţial şi al domeniului acordării ajutoarelor sociale, al mediului de afaceri sau asupra mediului înconjurător. În ceea ce priveşte sarcinile administrative proiectul de hotărâre are implicaţii înspre minimum faţă de sarcinile administrative din prezent, pentru funcţionarii Direcţiei Patrimoniu.

4)   Impactul financiar asupra bugetului local,  atât pe termen scurt, pentru anul curent, cât şi pe termen lung 
       Proiectul de hotărâre nu are un efect negativ asupra bugetului local al municipiului Drobeta-Turnu Severin, contravaloarea raportului de evaluare în sumă de 650 lei, urmând a fi recuperată de la adjudecatar.

 5)  Efecte ale adoptării hotărârii consiliului local asupra legislatiei în vigoare 
       Nu este cazul.

1.  Consultările efectuate în vederea elaborării proiectului de act administrativ cu caracter  normativ individual
        Nu este cazul.

1.  Activităţi de informare publică privind elaborarea şi implementarea actului administrativ normativ
         Hotărârea consiliului Local va fi adusă la cunoştinţa publicului potrivit procedurii legale, respectiv publicarea pe site-ul www.primăriadrobeta.ro


1.  Implementarea dispozitivului hotărârii
         Ducerea la îndeplinire a dispozitivului hotărârii consiliului local, adoptate, revine Direcției Patrimoniu.


Viceprimar,                                                  
                                                
Daniel Cîrjan

Page 2 of 2


image1.jpeg




image2.png




